અમદાવાદ, સુરત, વડોદરા કે રાજકોટ જેવા મહાનગરો જ નહીં, આજે કૃષિના ક્ષેત્રમાં ગામડે ગામડે યુ.પી. કે મધ્યપ્રદેશના લોકો ખેતરમાં કામ કરતા જોવા મળે છે. વેપાર અને ટ્રાન્સપોર્ટ તેમજ પાણી-પુરી કે ૫કૌડીથી લઇને ખાણી-પીણીની નાની-મોટી હોટલમાં વિવિધ રાજ્યના લોકો કામ કરે છે. એક-દોઢ દશકા તે તેનાથી વધુ સમયથી અહી વસવાટ કરતા આવા પરપ્રાંતિય લોકો ગુજરાતી શીખી ગયા છે. ઘણા લોકોના બાળકો આજે ગુજરાતી માધ્યમની શાળામાં અભ્યાસ કરે છે!